Den sørligste delen av Vardåsen begynner rett på vestsiden av holdeplassen, og gjør den til et godt utgangspunkt for turer i dette friområdet. Det går blåmerkede stier fra holdeplassen, både opp til toppen av åsen, og rundt åsen på østsiden til Drengsrud og videre opp til Dikemark. Flere av Asker Turlags merkede turer har utgangspunkt i Gullhella stasjon. Holdeplassen gir adkomst til Vardåsen skisenter, som ligger 600 meter opp langs den blåmerkede stien i retning Drengsrud.